Interplay Entertainment

Interplay Entertainment er en amerikansk spillutvikler og spillutgiver, grunnlagt i 1983 av  Brian Fargo, Troy Worrell, Jay Patel og Bill Heineman.

Interplay er mest kjent for å ha utviklet Fallout og Planescape: Tornment og å ha publisert Baldur's Gate.

Historie
Selskapet startet i oktober 1983 som Interplay Productions, med Brian Fargo som styreformann. I begynnelsen var selskapet et mer ordinært software-selskap, inntil det fikk kontrakt med Activision om å lage tre illustrerte tekst-baserte eventyrspill for dem. I 1984 kom Mindshadow og i tiden som fulgte lagde Interplay flere rollespill som serien med The Bard's Tale (1985–1988), Wasteland (1988) og Dragon Wars (1989). I 1988 kom også Battle Chess, og Interplay gikk fra å utvikle egne spill til å distribuere andres. I 1995 kom spillet Descent fra Parallax Software, som ble en hit, samt at de utgav en rekke Star Trek-spill.

I 1997 kom egenutviklede Fallout, som var et retro-futuristisk post-apokalyptisk atom-eventyr, og som ble en stor hit. Black Isle Studios, en intern utviklingsavdeling, lagde Fallout 2 i 1998. Bare noen måneder etter kom Baldur's Gate, utviklet av BioWare.

I 1998 var den økonomiske situasjonen krevende, og Interplay ble begjært konkurs. For å unngå konkurs bad Interplay sine investorer om penger, noe de fikk og unngikk konkurs. Interplay Productions endret i den forbindelse navn til Interplay Entertainment Corp. Med Brian Fargo som ny sjef fortsatte Interplay å tape penger, og den Paris-baserte investoren Titus Software overtok majoriteten av aksjene i 2001. Fargo forlot selskapet og startet InXilie Entertainment. I 2002 stoppet NASDAQ handelen med Interplay-aksjer, og i 2003 ble Black Isle Studios lagt ned. I 2006 kom en ny konkursbegjæring, og Interplay solgte Fallout merkevarenavnet til Bethesda Softworks.

Juridisk strid i 2003 omkring motoren, utviklet av Snowblind Studios, som ble brukt i Fallout: Brotherhood of Steel og Baldur's Gate, gjorde at Interplay ikke kunne fortsette å bruke den. Snowblind fikk også retten til merkevarenavnet Dark Alliance, og Atari fikk merkevarenavnet Baldur's Gate.EXHIBIT 10.20, SETTLEMENT AGREEMENT, Flere søksmål fulgte, og i 2009 ble de to mennene i tillegg saksøkt av Bethesda Software fordi de mente Interplays nyutgivelse av Fallout-trilogien lignet for mye på Fallout 3, og fordi Interplays utvikling av Fallout Online var i strid med en inngått lisensavtale.Bethesda Sues Interplay Over Fallout Trademark Infringement, Michael McWhertor, 11. sept 2009 Interplay måtte gi alle rettigheter til Bethesda, og etter 31. desember 2013 har Interplay heller ikke lov til å selge de gamle Fallout-spillene Fallout, Fallout 2 og Fallout: Brotherhood of Steel.

 Spillutgivelser (utvalg) 

The Bard's Tale – rollespill, utviklet internt
Wasteland – rollespill, utviklet internt
Neuromancer – spenningsspill/eventyrspill, utviklet internt
Battle Chess – sjakk, utviklet internt
Descent – spenningsspill, utviklet av Parallax Software
Alone in the Dark – survival horror game, developed by I-Motion
The Lost Vikings – utviklet av Silicon & Synapse
Rock 'N Roll Racing – bilspill, utviklet av Silicon & Synapse
Another World (også kjent som Out of This World i USA) – spennings-/eventyrspill, utviklet av Delphine Software
Virtual Pool – biljardspill, utviklet av Celeris
Stonekeep – rollespill, utviklet internt
Fallout – rollespill, utviklet internt
Descent: Freespace – romsimulasjon, utviklet av Volition
Freespace 2 – romsimulasjon, etterfølger til Descent: Freespace, utviklet av Volition
Redneck Rampage – førstepersons skytespill, utviklet av Xatrix
Baldur's Gate – rollespill, utviklet av BioWare
Star Trek: Starfleet Academy
Planescape: Torment
M.A.X.
M.A.X. 2
Mario Teaches Typing –  utviklet av Nintendo
Reloaded
Wild'9

Referanser

Eksterne lenker



Kategori:Dataspillselskaper fra USA
Kategori:Etableringer i 1983
Kategori:Næringsliv i California